Document ID: /roh_data/filtered/fineweb-2-filterrobots_roh.jsonl.gz/44562

Success per l'EHC Samedan en terza liga da hockey. L'equipa dal trenader Ricardo Oswald è per l'emprima giada dapi il 2013 campiun. En la davosa partida dal campiunadi, ha l'EHC Samedan gudagnà cleramain cun 14:1 encunter Hockey Bregaglia. Samedan po uschia festivar il titel da campiun cun ina bilantscha senza macla. L'equipa da l'Engiadin'Ota ha gudagnà durant questa stagiun tut ils gieus.
Il HC Zernez ch'aveva gudagnà trais giadas en roda il campiunadi en terza liga avant la pandemia, è daventà vicecampiun.